
Instituția Arhitectului - Șef
Nr. 12636 din 22.11.2022
RAPORT DE SPECIALITATE 
privind aprobarea documentației de avizare a studiului de fezabilitate şi indicatorilor tehnico-economici prin Hotărârea Consiliului Local pentru proiectul „MĂSURI DE REGENERARE URBANĂ ÎN MUNICIPIUL MARGHITA”

Având în vederea faptul că primăria Municipiului Marghita dorește obţinerea finanţării prin Programului Operaţional Asistență Tehnică 2014 - 2020, pe Axa Prioritară 1 – Acțiunea 1.1 „Întărirea capacităţii beneficiarilor de proiecte finanţate din FESI de apregăti şi implementa proiecte/AP1/Plan proiecte 2020 – Ghid 5D în parteneriat cu ADR-NV , pentru proiectul cu titlul: „Măsuri de regenerare urbană în Municipiul Marghita”, județul Bihor.
Luând în calcul:
· Programul Operațional Asistentă Tehnică (POAT) 2014-2020  – Axa 1 - Întărirea 
capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri, Obiectivul Specific 1.1 Întărirea capacității beneficiarilor de proiecte finanțate din FESI de a pregăti şi de a implementa proiecte mature, Acțiunea 1.1.1 Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI şi SIDU Marghita 2021-2027, luate de asemenea în considerare și demersurile efectuate deja de Municipiul Marghita în identificarea și conturarea unor direcții de dezvoltare și a unor proiecte aferente

perioadei de programare 2021-2027, de exemplu proiectele de Mobilitate urbană verde – asigurarea infrastructurii pentru transportul verde – puncte de reîncărcare pentru vehicule electrice;  Mobilitate urbană verde – asigurarea de piste pentru biciclete și alte vehicule electrice ușoare la nivel local/ metropolitan care fac obiectul proiectelor lansate prin PNRR pentru pregătirea de proiecte finanțate în perioada de programare 2021-2027 pe domeniile de mobilitate urbană, regenerare urbană pentru municipii (altele decât reședință de județ) și orașe, centre de agrement / baze turistice (tabere școlare) și infrastructură și servicii publice de turism, inclusiv obiectivele de patrimoniu cu potențial turistic”;
Scopul propus este armonizarea creșterii urbane cu impacturi minime asupra mediului natural, mai puțin teritoriu consumat, mai puțin trafic și mai puțină poluare.

Principii de urmărit în vederea îmbunătăţirii confortului urban: 

• Conceperea dezvoltărilor sub forma unităților de vecinătate cu o anume identitate, cu limite, centre și puncte de interes (organizarea spațiului public este mai importantă decât domeniul privat); 

• Oferirea unor spații exterioare de o mai bună calitate; 

• Unde este posibil, conectarea dezvoltării urbane la un transport comun mai eficient; 

• Eliminarea configurării urbane cul-de-sac; 

•„Ascunderea” garajelor auto (ex. garaje încorporate în sau sub clădire de câte ori este posibil – eliminarea corpurilor de clădire separate doar cu funcțiunea de parcare auto acolo unde este posibil.)

În consecință putem să spunem că prezentul proiect este relevant pentru revitalizarea recreativă și socială a municipiului Marghita și pentru îmbunătățirea calității vieții populației locale.

Proiectul “Măsuri de regenerare urbană” vine în întâmpinarea acestor nevoi iar prin abordarea sa modernă va crește substanțial atat componenta ecologică, cat și componenta socială.


Componenta ecologică este materializată sub forma sistemului ecologic al zonei creat prin interconectarea spaţiilor verzi publice, utilizând ca elemente componente constituive coridoarele ecologice şi diferite petice de habitat. Aceste componente pot susţine diverse unităţi funcţionale ale domeniului public: scuaruri verzi şi grădini publice cu dotări pentru toate categoriile de vârstă, de la activităţi dinamice (locuri de joacă, sport) la activităţi pasive de relaxare.


Componenta socială este concepută prin asigurarea posibilităţii manifestării comunităţilor locale în spaţii identitare ce pot contribui la întărirea sentimentului de apartenenţă, spaţii care să inspire locuitorii zonelor respective, spaţii publice care să contribuie la obținerea unui nivel contemporan de locuire urbană. Aceste spaţii sunt configuate tot sub forma unui sistem, de data aceasta un sistem interconectat de spaţii publice utilizând ca elemente constitutive străzi de diferite categorii şi diferitele scuaruri minerale. Cele două sisteme (ecologic şi social) sub aspectul trăsăturilor lor fizice sunt două sisteme care, luate împreună, au repercusiuni pornind de la nivelul local al unităţii de locuit şi până la nivelul oraşului.

Valoarea totală a devizului proiectului este de 17.012.962,73 lei inclusiv TVA în preţuri valabile în octombrie 2022, Rata de schimb = 4,87 lei/euro, din care:
Construcții montaj este 13.138.996,24 lei inclusiv TVA.
Luând în considerare:
- referatul de aprobare al Primarului Municipiului Marghita înregistrat cu nr. 12635/ 22.11.2022;
- prevederile Programului Operațional Asistentă Tehnică (POAT) 2014-2020  – Axa 1.
Solicit a se aproba: 

· Aprobarea documentației de avizare a studiului de fezabilitate şi indicatorilor tehnico-economici privind proiectul „Măsuri de regenerare urbană în Municipiul Marghita”, derulat în cadrul Programului Operaţional Asistență Tehnică 2014 - 2020, pe Axa Prioritară 1 – Acțiunea 1.1 „Întărirea capacităţii beneficiarilor de proiecte finanţate din FESI de apregăti şi implementa proiecte/AP1/Plan proiecte 2020 – Ghid 5D în parteneriat cu ADR-NV 

